Цёплы летні дзень, сонца ўжо высока, на небе ні хмаркі. Мама з сястрой Надзяй у доме гатуюць абед. Брат Віця пайшоў у магазін па хлеб. Сястра Альбіна ў ад’ездзе: знаходзіцца на сесіі ў Ленінградскім педагагічным інстытуце. Бацька з гачкай корпаецца ў агародзе, ваюе с пустазеллем. Я тут жа, непадалёку ў двары, займаюся нейкімі сваімі дзіцячымі справамі. Бачу, як па тратуары ідзе чалавек, апрануты ў светлы парусінавы касцюм, на галаве саламяны капялюш з шырокімі палямі, у руцэ незнаёмца вялікі чамадан. Падышоў да нашай брамкі, спыніўся, вітаецца са мной: